रेलजन्य खुशी छिमेकीप्रदत्त हुनेछ। मौलिक ल्याकतको कुरा हैन। यो खुशीका लागि नेपाली पराश्रित हुनुपर्नेछ। जे गर्छन्, सबै उनीहरूले गर्छन् र हामीलाई खुशी पार्छन्। कहिलेकाहीं राजनीतिक दलहरूले पनि खुशी पार्छन्। जस्तो कि वामपन्थी गठवन्धनले पूर्व–पश्चिम रेल, रसुवागढी–काठमाडौं–पोखरा, लुम्बिनी, काठमाडौं–वीरगन्ज रेलमार्ग ५ वर्षभित्रै बनाइवरी कुदाउने भनेर बाँडेको पछिल्लो मीठो सपना हो। अहिले त उनीहरूकै सरकार छ, चाहे भने त्यो खुशी दिन पनि सक्लान्।
